**OBRAZLOŽENJE OPĆEG DIJELA FINANCIJSKOG PLANA ZA 2023. GODINU INSTITUTA ZA VODE JOSIP JURAJ STROSSMAYER**

**PRIHODI I PRIMICI**

Sukladno članku 212. stavak 3., Zakona o vodama (NN 66/19 i 84/21) i članku 14. stavak 5. Uredbe o osnivanju Instituta za vode „Josip Juraj Strossmayer“ sredstva za financiranje poslovanja Instituta za vode osiguravaju se iz financijskog plana Hrvatskih voda i planirana su u okviru skupine Pomoći iz inozemstva (darovnice) i od subjekata unutar općeg proračuna, na izvoru 52 Ostale pomoći i to u iznosu od 9.208.308 EUR za 2023. godinu te u iznosu od 8.873.847 EUR u projekcijama za 2024. i 2025. godinu.

**RASHODI I IZDACI**

S obzirom da je Institut preuzeo od Hrvatskih voda tehničke poslove od općeg interesa za upravljanje vodama koji obuhvaćaju praćenje stanja voda - monitoring (razine i količine površinskih voda, meteorološki pokazatelji - razine podzemnih voda, kakvoća kopnenih površinskih voda), poslove koje je provodio laboratorij, djelatnike Glavnog laboratorija za vode i započeo sa radom tijekom 2022. godine, u narednom trogodišnjem razdoblju dolazi do značajnog odstupanja planiranih sredstava u odnosu na prethodnu 2022. godinu.

Vrijednosno najznačajniji rashod u iznosu od 7.177.647 EUR planira se u okviru skupine materijalnih rashoda, dok se rashodi za zaposlene planiraju u iznosu od 1.698.852 EUR. U 2023. godini na rashode za nabavu neproizvedene dugotrajne imovine planira se utrošiti 26.545 EUR. Rashodi za nabavu proizvedene dugotrajne imovine planiraju se u iznosu od 305.264 EUR.